พระราชบัญญัติความเท่าเทียมระหว่างเพศ พ.ศ. 2558

พระราชบัญญัติความเท่าเทียมระหว่างเพศ พ.ศ. 2558 เป็นกฎหมายไทยปี 2558 ที่ทำให้การเลือกปฏิบัติทางเพศเป็นสิ่งผิดกฎหมาย

 การพิจารณา 
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงลงพระปรมาภิไธยในพระราชบัญญัติฉบับนี้เมื่อวันที่ 8 มีนาคม พ.ศ. 2558 โดยมีพลเอกประยุทธ์ จันทร์โอชา เป็นผู้รับสนองพระบรมราชโองการ และประกาศในราชกิจจานุเบกษา เมื่อวันที่ 13 มีนาคม พ.ศ. 2558 มีผลใช้บังคับตั้งแต่วันที่ 9 กันยายน พ.ศ. 2558

 ข้อสังเกต 
พระราชบัญญัติฉบับนี้ห้ามการเลือกปฏิบัติทางเพศทุกรูปแบบ มีการจัดตั้งคณะกรรมการส่งเสริมความเท่าเทียมทางเพศ และคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ โดยคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศมีดังนี้
+คณะกรรมการชุดที่ ๒คณะกรรมการชุดที่ ๓ปรีชา ปลื้มจิตต์ (ประธาน)ผศ สุทธิชัย งามชื่นสุวรรณ (ประธาน)ผศ.รณภูมิ สามัคคีคารมย์  กิตตินันท์ ธรรมธัชผศ.นพดล ศุกระกาญจน์ยลลดา สวนยศณฐกมล ศิวะศิลป์ณฐกมล ศิวะศิลป์เสาวลักษณ์ ทองก๊วยรศ นพ ธีระ วรธนารัตน์ผศ อารยา สุขสมสุภัทร บุญส่งปัญญา กางกรณ์ปัญญา กางกรณ์สุทธินี เมธีประภาทิฆัมพร รอดขันเมืองดร ชเนตตี ทินนามสาลามะ หลงสะเตียะกมลเศรษฐ์ เก่งการเรือวีรมลล์ จันทรดีรศ. ณัฐวุฒิ พิมพาอุบล ร่มโพธิ์ทอง

 ผลที่ตามมา 
พระราชบัญญัติฉบับนี้ถูกวิพากษ์วิจารณ์ว่ามีข้อจำกัดในการคุ้มครองการเลือกปฏิบัติทางเพศ โดยเฉพาะวรรคสองของมาตรา 17 ที่อนุญาตให้มีข้อยกเว้นในบริบทของศาสนาและความมั่นคงของชาติ พระราชบัญญัติฉบับนี้ยังถูกอ้างถึงว่าให้การคุ้มครองบุคคลที่ข้ามเพศไม่เพียงพอ เนื่องจากไม่ได้ระบุถึงการออกเอกสารของรัฐที่ยืนยันอัตลักษณ์ทางเพศของพวกเขา

เมื่อปี พ.ศ. 2561 สำนักงานตำรวจแห่งชาติเปิดรับสมัครพนักงานสอบสวนเฉพาะเพศชาย ถูกวิพากษ์วิจารณ์ว่าฝ่าฝืนพระราชบัญญัติความเท่าเทียมระหว่างเพศ ในเดือนตุลาคม พ.ศ. 2561 ผู้สนับสนุนกลุ่มแอลจีบีทีเรียกร้องให้คณะกรรมการวินิจฉัยการเลือกปฏิบัติโดยไม่เป็นธรรมระหว่างเพศนำตำราเรียนที่แสดงความเกลียดชังกลุ่มแอลจีบีที ที่ใช้งานอยู่ก่อนที่จะมีการผ่านพระราชบัญญัติฉบับนี้ออกไปจากการใช้สอนเด็กนักเรียน

ในปี พ.ศ. 2562 อุกฤษฏ์ จัดสนาม ครูผู้ช่วยที่โรงเรียนแห่งหนึ่งในจังหวัดบุรีรัมย์ซึ่งเป็นคนข้ามเพศ อ้างว่าถูกเลิกจ้างโดยผิดกฎหมาย หลังจากสวมชุดข้าราชการหญิงขณะทำงาน อุกฤษฏ์อ้างว่าการเลิกจ้างดังกล่าวละเมิดการคุ้มครองที่ระบุไว้ในพระราชบัญญัติความเท่าเทียมระหว่างเพศ

 อ้างอิง 

ความเท่าเทียมระหว่างเพศ
หมวดหมู่:กฎหมายไทยในปี พ.ศ. 2558